**Pedro Solbes Mira**, nado en El Pinós (Alacant) o 31 de agosto de 1942 e finado en Madrid o 18 de marzo de 2023, foi un político do Partido Socialista Obrero Español. En dúas etapas diferentes foi ministro de Economía e tamén foi comisario europeo baixo o mandato de Romano Prodi de 1999 a 2004.

Traxectoria
-----------

### Formación

Tras cursar os seus estudos de bacharelato en Alacant, doutorouse en ciencias políticas pola Universidade Complutense de Madrid. Era tamén licenciado en Dereito pola Universidade Complutense e diplomado en Economía Europea pola Universidade Libre de Bruxelas.

Desde 1968 ocupou distintos postos como técnico comercial do Estado na Administración española. Foi un dos membros da "task force" para a negociación de adhesión de España á Comunidade Europea e a finais de 1985 foi nomeado secretario de Estado para as Relacións coa CE.

### Carreira política

En 1991 foi nomeado ministro de Agricultura, Pesca e Alimentación e entre 1993 e 1996 ocupou o posto de ministro de Economía e Facenda. Como tal foi presidente do Consello "Ecofin" durante a presidencia española da UE no segundo semestre de 1995.

Nas eleccións xerais de marzo de 1996 foi elixido deputado pola provincia de Alacant e durante o seu período no Congreso dos Deputados presidiu a Comisión Mixta do Parlamento español sobre a UE.

En setembro de 1999 foi nomeado membro da Comisión Europea, e confióuselle a carteira de Asuntos Económicos e Monetarios. Durante este período a súa actividade principal foi a introdución do euro e o reforzo da coordinación das políticas económicas na Unión Europea.

#### Vicepresidencia segunda

Pedro Solbes (vicepresidente segundo e ministro de Economía e Facenda) a carón de María Teresa Fernández de la Vega nunha rolda de prensa tras un Consello de Ministros en 2007.
Desde abril de 2004 até abril de 2009 foi vicepresidente segundo e ministro de Economía e Facenda no Goberno de José Luis Rodríguez Zapatero durante a VIII Lexislatura. En xaneiro de 2007 foi premiado polo diario económico *El Boletín* polo seu labor como membro do Goberno español durante o ano 2006. *El Boletín* destacou os seus méritos para acadar crecemento económico, creación de emprego, superávit nas contas estatais e o control da débeda pública.

Seguiu no cargo ao iniciarse a IX lexislatura, a segunda de Rodríguez Zapatero, que coincidiu co estalido da crise económica que provocou unha gran perda de postos de traballo e un incremento do paro.

#### Cesamento

Tras a remodelación do Goberno o 7 de abril de 2009, Solbes foi relevado por Elena Salgado en ámbolos dous cargos. O presidente Zapatero expresou o seu agradecemento pola súa "exemplar dedicación, dedicación e tesón", aínda que medios conservadores nacionais e internacionais afirmaron que a súa substitución se debera ás súas discrepancias co presidente sobre como afrontar a crise. Tamén abandonou o Ministerio David Vegara, secretario de Estado, que era o seu número dous.

A seguir, pouco despois ao rematar o período de dous anos de incompatibilidade que marcaba a lei, a principios de abril de 2011, Pedro Solbes foi nomeado membro do consello de administración da eléctrica italiana Enel, propietaria de Endesa e dous meses máis tarde do banco británico Barclays España.

En 2018, interveu na Comisión de Investigación do Congreso dos Deputados sobre a crise financeira de 2008. Nela recoñeceu varios erros na súa xestión durante a súa etapa como vicepresidente do Goberno. Na súa opinión: "tería sido desexable unha política fiscal máis restritiva" durante o período anterior á crise que reducise aínda máis a débeda pública. Admitiu algunhas discrepancias co presidente Zapatero nas medidas contra a crise. En síntese, declarou: «Asumo a culpa que teño na crise; Encargueime de coller un tren que aceleraba e aceleraba máis, pensabamos que tiñamos máis tempo para desacelerar pero quedamos sen vía. Non poderiamos facer un axuste máis suave. Si, fun responsable e debería ser máis valente na promoción do superávit orzamentario».

Obra
----

En 2013, publicou a súas memorias tituladas *Recuerdos. 40 años de servicio público*.

Morte
-----

Faleceu en Madrid o 18 de marzo de 2023 aos 80 anos de idade.

Notas
-----

1. ↑  Redacción (12 de marzo de 1991). "Pedro Solbes Mira". *elpais.com* (en castelán). Consultado o 19 de marzo de 2023.
2. ↑  Redacción (4 de marzo de 1994). "España sufrió en 1993 la peor recesión económica registrada en los últimos 30 años". *elpais.com* (en castelán). Archived from the original on 26 de decembro de 2014. Consultado o 19 de marzo de 2023.
3. ↑  Noceda, Miguel Ángel (19 de abril de 2004). "Rigor presupuestario y reforma fiscal, ejes de la política de Solbes". *elpais.com* (en castelán). Consultado o 19 de marzo de 2023.
4. ↑  C.G. M. (2 de abril de 2009). "España alcanza la cifra de 3.605.402 desempleados". *expansion.com* (en castelán). Consultado o 19 de marzo de 2023.
5. ↑  Redacción (7 de abril de 2009). "Ángel Gabilondo, Trinidad Jiménez y González-Sinde, principales novedades del Gobierno". *elpais.com* (en castelán). Consultado o 19 de marzo de 2023.
6. ↑  Redacción / Axencias (7 de abril de 2009). "Zapatero cambia el Gobierno un año después de estrenar su segunda legislatura". *elmundo.es* (en castelán). Consultado o 19 de marzo de 2023.
7. ↑  Redacción (7 de abril de 2009). "Economía/Gobierno.- (Ampl.) Zapatero expresa su gratitud a Solbes por su "ejemplar entrega, dedicación y tenacidad"". *europapress.es* (en castelán). Consultado o 19 de marzo de 2023.
8. ↑  Redacción (10 de abril de 2009). "Un falso culpable". *abc.es* (en castelán). Consultado o 19 de marzo de 2023.
9. ↑  Redacción (8 de abril de 2009). "Financial Times: "Solbes perdió el puesto por atreverse a disentir de Zapatero"". *expansion.com* (en castelán). Consultado o 19 de marzo de 2023.
10. ↑  Redacción (9 de abril de 2009). "David Vegara, el hombre fuerte de Solbes". *abc.es* (en castelán). Consultado o 19 de marzo de 2023.
11. ↑  Redacción (30 de maio de 2011). "Solbes ficha por el banco británico Barclays". *elmundo.es* (en castelán). Consultado o 19 de marzo de 2023.
12. ↑  Redacción (30 de maio de 2011). "Barclays ficha a Solbes como asesor y consejero". *elpais.com* (en castelán). Consultado o 19 de marzo de 2023.
13. ↑  De Barrón, Íñigo (10 de xaneiro de 20118). ""Nos equivocamos totalmente en las previsiones económicas" en la crisis, admite Solbes". *elpais.com* (en castelán). Consultado o 19 de marzo de 2023.
14. ↑  "Recuerdos 40 años de servicio público". *bibliotecadigital.coit.es* (en castelán). Consultado o 19 de marzo de 2023.
15. ↑  NTC, À Punt (2023-03-18). "Mor Pedro Solbes, exvicepresident del govern amb Zapatero". *À Punt* (en catalán). Consultado o 2023-03-18.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pedro Solbes Modificar a ligazón no Wikidata*** |

### Ligazóns externas

* Páxina web do Ministerio de Economía e Facenda de España Arquivado 14 de xullo de 2009 en Wayback Machine.
* Entrevista con Pedro SolbesArquivado 17 de setembro de 2007 en Wayback Machine. *(en castelán)*

|  |  |  |
| --- | --- | --- |
| Predecesor:**Carlos Romero** |  **Ministro de Agricultura, Pesca e Alimentación de España** 1991 - 1993 | Sucesor:**Vicente Albero Silla** |
| Predecesor:**Carlos Solchaga** |  **Ministro de Economía e Facenda de España** 1993 - 1996 | Sucesor:**Rodrigo Rato** |
| Predecesor:**Yves-Thibault de Silguy** |  **Comisario Europeo de Asuntos Económicos e Monetarios** 1999 - 2004 | Sucesor:**Joaquín Almunia** |
| Predecesor:**Javier Arenas** |  **Vicepresidente Segundo do Goberno de España** 2004 - 2009 | Sucesor:**Elena Salgado** |
| Predecesor:***Ministro de Economía*Rodrigo Rato*Ministro de Facenda*Cristóbal Montoro** |  **Ministro de Economía e Facenda de España** 2004 - 2009 | Sucesor:**Elena Salgado** |

|  |  |
| --- | --- |
| Control de autoridades | 
* Wd: Q458323
* WorldCat
* VIAF: 62841520
* BIBSYS: 3019247
* BNE: XX882322
* CANTIC: a10678736
* CiNii: DA13367981
* Dialnet: 53464
* GEC: 0244920
* GND: 17039090X
* ISNI: 0000 0000 5950 4028
* LCCN: n80049218
* Munzinger: 00000020919
* NTA: 169255085
* Persée: 233985
* SUDOC: 075133172

 |